*A rendelet tervezet elfogadásához*

***a Mötv. 50. §-a alapján minősített többség szükséges****,*

*az előterjesztés* ***nyilvános ülésen tárgyalható****!*

*39. számú előterjesztés*

Bátaszék Város Önkormányzata Képviselő-testületének 2019. február 27-én,

16 órakor megtartandó ülésére

*A Bátaszéki Közös Önkormányzati Hivatal köztisztviselői 2019. évi illetményalapjának megállapításáról szóló önkormányzati rendelet elfogadása*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária  aljegyző  **Tárgyalja:**  PG Bizottság: 2019. 02. 26. |

# *Tisztelt Képviselő-testület!*

A Bátaszéki Közös Önkormányzati Hivatalt (továbbiakban: Közös Hivatal) fenntartó települések 2019. február 13.-án együttes ülésen fogadták el a Közös Hivatal költségvetését. Az elfogadott költségvetés 2019. évre bérfejlesztést biztosít a Közös Hivatal köztisztviselői részére.

A bérfejlesztés végrehajtása során az alábbi jogszabályi rendelkezésekre kell figyelemmel lenni:

A közszolgálati tisztviselőkről szóló 2011. évi CXCIX. törvény (továbbiakban: Kttv.) 133. § (3) bekezdése szerint az eltérítésről a hivatali szerv vezetője minden év február 28-áig dönt.

A Kttv. 234. § (4) bekezdése alapján a helyi önkormányzat rendeletben illetménykiegészítést állapíthat meg egységesen valamennyi érettségi végzettségű köztisztviselőnek, amelynek mértéke legfeljebb 20%.

A Magyarország 2019. évi központi költségvetéséről szóló 2018. évi L. törvény 60. § (1) bekezdése szerint a Kttv. 132. §-a szerinti illetményalap 2019. évben 38 650 forint. Ugyanezen szakasz (6) bekezdése értelmében a helyi önkormányzat képviselő-testülete rendeletben a 2019. évben - az önkormányzat saját forrásai terhére - a képviselő-testület hivatalánál foglalkoztatott köztisztviselők vonatkozásában - a Kttv.-ben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot.

Mind ezek alapján kérem a rendelet tervezet elfogadásával a Közös Hivatal köztisztviselői 2019. évi illetményalapjának és illetménykiegészítésének megállapítását annak érdekében, hogy a hivatali szerv vezetője a szükséges intézkedéseket - a munkaügyi okmányok elkészítésével - határidőben megtegye.

***HATÁSVIZSGÁLAT***

**a Bátaszéki Közös Önkormányzati Hivatal köztisztviselői 2019. évi illetményalapjának és illetménykiegészítésének megállapításáról szóló rendelet-tervezethez**

A rendelet megalkotásával a Bátaszéki Közös Önkormányzati Hivatal elfogadott költségvetése alapján 2019. évben bérfejlesztés valósul meg.

**Részletes indokolás:**

1. §-hoz: A Közös Hivatal köztisztviselői 2019. évi illetményalapjának összegét határozza meg.

2. §-hoz: 2019. évben az érettségi végzettségű köztisztviselők részére 20 %-os illetménykiegészítés megállapításáról rendelkezik.

3. §-hoz: Rendelkezés a rendelet hatályáról.

**Társadalmi hatása:** nincs

**Gazdasági hatása:** nincs

**Költségvetési hatása:** forrása a Közös Hivatal költségvetése

**Környezeti és egészségügyi következmények:** nincs

**Adminisztratív terheket befolyásoló hatása:** a munkaügyi okmányokat a személyügyi ügyintéző készíti el

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** a végrehajtás feltételei adottak

**Véleményeztetés:** a pénzügyi és gazdasági bizottság véleményezi

*BÁTASZÉK Város Önkormányzata Képviselő-testületének*

……./2019.(II.28.) önkormányzati r e n d e l e t - tervezete

**a Bátaszéki Közös Önkormányzati Hivatal köztisztviselői 2019. évi illetményalapjának és illetménykiegészítésének megállapításáról** [[1]](#footnote-1)

Bátaszék Város Önkormányzatának Képviselő-testülete a Magyarország 2019. évi központi költségvetéséről szóló 2018. évi L. törvény 60.§ (6) bekezdésében és a közszolgálati tisztviselőkről szóló 2011. évi CXCIX. törvény 234. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva – a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság véleményének kikérésével – a következőket rendeli el:

**1. §** Bátaszék Város Önkormányzatának Képviselő-testülete (továbbiakban: képviselő- testület) a Bátaszéki Közös Önkormányzati Hivatalnál foglalkoztatott köztisztviselők illetményalapját 2019. évben 50.000.- forint összegben állapítja meg.

**2. §** A képviselő- testület az érettségi végzettségű köztisztviselői részére 2019. évben az alapilletményük 20 (húsz) %-ának megfelelő mértékű havi illetménykiegészítést állapít meg.

**3. § (1)** E rendelet 2019. február 28. napján 11 órakor lép hatályba, de rendelkezéseit 2019. január 1-jétől kell alkalmazni. E rendelet 2019. december 31. napján hatályát veszti.

Bátaszék, 2019. február 27.

**Dr. Bozsolik Róbert Kondriczné dr. Varga Erzsébet**

polgármester jegyző

A rendelet 2019. február 28. napján 10 órakor kihirdetve!

Kondriczné dr. Varga Erzsébet

jegyző

1. a rendeletet Bátaszék város képviselő-testülete a 2019………………… ülésén fogadta el. [↑](#footnote-ref-1)